*Notă informativă*

*( la proiectul de decizie nr\_\_\_\_\_\_\_din \_\_\_\_\_\_\_\_\_\_2018 )*

*Cu privire la aprobarea statelor de personal, a schemei de salarizare și a organigramei Întreprinderii Municipale Pentru Achiziții, Comerț și Piețe*

*Stimați consilieri, Întreprinderea Municipală Pentru Achiziții, Comerț și Piețe înaintează prezentul proiect de decizie cu următoarele explicații:*

*Conform art.10 alin.2, lit.c, Codul Muncii Republicii Moldova nr.154-XV  din  28.03.2003,**angajatorul este obligat să aprobe, în prima lună de la începutul activităţii unităţii, iar în continuare – în prima lună a fiecărui an calendaristic, statele de personal ale unităţii.*

*Potrivit articolului 6 al Legii cu privire la antreprenoriat și întreprinderi, întreprinderea în conformitate cu legislația în vigoare are dreptul: să angajaeze lucrători pe bază de contract (acord) și în alte condiții să concedieze lucrătorii încadrați; să stabilească, în mod independent, formele, cuantumul retribuirii muncii și alte tipuri de venituri ale persoanelor angajate.*

*Art. 20 al Legii salarizării admite stabilirea pentru unitățile cu autonomie financiară, stabilirea prin negocieri colective sau individuale formele și condițiile de salarizare, precum și mărimea salariilor în funcție de posibilitățile financiare ale întreprinderii.*

*Conform articolului 1361 din Codul Muncii Republicii Moldova nr.154-XV  din  28.03.2003 și a contractului colectiv de muncă nr.23 din 11 martie 2013 la întreprindere este stabilit sistemul netarifar de salarizare.*

*Conform acestor prevederi, stabilirea cuantumului salariului pentru fiecare angajat în cadrul sistemului netarifar de salarizare se efectuiază de către angajator. Drept limită minimă și garanție a statului servește cuantumul minim garantat al salariului în sectorul real aprobat prin Hotărîrea Guvernului nr.165 din 09 martie 2010.*

*Ținînd cont de prevederile Hotărîrii Guvernului nr.165 din 09 martie cu privire la cuantumul minim garantat al salariului în sectorul real, modificată prin Hotărîrea Guvernului nr. 396 din 25.04.2018, ”începînd cu 1 mai 2018, cuantumul minim garantat al salariului în sectorul real (la întreprinderi, organizaţii, instituţii cu autonomie financiară, indiferent de tipul de proprietate şi forma de organizare juridică, în continuare – unităţi) se stabileşte în mărime de 15,44 lei pe oră, sau 2610 lei pe lună, calculat pentru un program complet de lucru în medie de 169 de ore pe lună.”*

*Conform Legii salarizării nr.847 –XV din 14.02.2002 criteriile şi normele de evaluare a performanţelor profesionale individuale ale salariatului se stabilesc de către angajator, prin negociere cu reprezentanţii salariaţilor.*

*Salariul, precum și sporul la salariu angajaților este stabilit în conformitate cu cerințele Hotărîrii Guvernului nr.743 din 11.06.2002 cu privire la salarizarea angajaților din unitățile cu autonomie financiară și a Regulamentului privind salarizarea personalului Întreprinderii Municipale Pentru Achiziții, Comerț și Piețe, aprobat prin ordinul nr.22 din 14.02.2014.*

*Drept bază de calcul a salariilor de funcție a servit salariul tarifar pentru categoria I de calificare, aprobat de Guvern pentru angajații din unitățile cu autonomie financiară, multiplicat la coeficientul de multiplicare, conform anexei nr.4 la Hotărîrea Guvernului Republicii Moldova nr.743 din 11.06.2002.*

*Întru respectarea prevederilor privitor la principiile de bază ale reglementării raporturilor de muncă, analizând conținutul dispozițiilor normelor citate mai sus și raportându-le la situația economică din țară, unde salariu minim cu greu acoperă coșul minim de consum al populației apte de muncă din Republica Moldova, considerând disponibilitatea mijloacelor financiare ale întreprinderii, înaintăm spre aprobare schema de salarizare (conform anexelor) care are stimula forța de muncă a întreprinderii și calitatea prestării serviciilor.*

*Director Eduard Țepordei*